Nombre de Diosas

Nombre de Diosas ( – „Dievo vardas“) – buvo ispanų kolonija dabartinėje Panamoje, Karibų jūros pakrantėje, Kolono provincijoje.

Gyvenvietė 1510 m. įkurta Diego de Nikuesos ir buvo viena pirmųjų Amerikos žemyne (drauge su Santa Marija). Dabar Nombre de Diosas išlieka seniausia tebegyvenama gyvenviete Amerikoje. Tai buvo svarbus uostas išgabenant lobius iš Peru į Ispaniją. Tačiau miestas buvo labai pelkėtoje, nesveikoje vietoje ir į didelę gyvenvietę neišaugo. 1572 m. Nombre de Diosą nuniokojo piratas Frensis Dreikas, pagrobė konvojaus lydėtą sidabro krovinį. 1600 m. miestas buvo praktiškai apleistas, o prekyba suklestėjo per Portobelo uostą.

Dabar miesto vietoje išlikęs mažas Nombre de Dioso kaimelis. Beje, tokiu vardu Panamoje vadintos dar dvi kolonijos – Darjene ir Veragvoje.

Kategorija:Panamos istoriniai miestai